CELEX: 32017R0209
Language: mt
Date: 2017-02-02 00:00:00
Title: Regolament ta' Implimentazzjoni tal-Kummissjoni (UE) 2017/209 tat-2 ta' Frar 2017 dwar il-klassifikazzjoni ta' ċerti prodotti fin-Nomenklatura Magħquda

8.2.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 33/16
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/209
      tat-2 ta' Frar 2017
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi, fuqha, jew li żżid xi subdiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mogħtija fl-Anness għandhom jiġu kklassifikati taħt il-kodiċi NM indikat fil-kolonna (2) minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi previst li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DIN ID-DEĊIŻJONI:
      Artikolu 1
      L-oġġetti deskritti fil-kolonna (1) tat-tabella mogħtija fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta' Frar 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Tliet oġġetti ppakkjati flimkien għal bejgħ bl-imnut:
                     
                                 (a)
                              
                              
                                 mazz tal-karti li jikkonsisti minn bejn wieħed u ieħor 75 folja ta' karti vojta (l-aħħar folja fiha d-dettalji tal-kuntatt fejn jistgħu jinkisbu mazzi tal-karti li jissostitwixxu oħrajn) b'daqs ta' bejn wieħed u ieħor 8 × 14-il cm. Il-folji huma mwaħħla permezz tal-kolla fil-parti ta' fuq, u huma mtaqqbin sabiexwieħed ikun jista' jaqla' l-folji individwali. Il-parti ta' wara u l-parti żgħira ta' quddiem huma miksija bil-kartun.
                              
                           
                                 (b)
                              
                              
                                 ħowlder tal-mazz tal-karti b'daqs ta' bejn wieħed u ieħor 32 × 10 cm, magħmul minn folji tal-plastik rinfurzat bil-kartun fuq ġewwa. Il-parti tal-kartun tal-mazz tal-karti hija mdaħħla f'inċiżjoni fil-ħowlder. Il-ħowlder, li jista'jintewa' sabiex jgħatti l-mazz tal-karti, fih ukoll pocket ta' plastik trasparenti fil-parti ta' fuq u ċirku ta' materjali tessili elastiċi sabiex iżommu bajrow;
                              
                           
                                 (c)
                              
                              
                                 bajrow irqiqa tal-plastik b'tul ta' bejn wieħed u ieħor 10 cm tiddaħħal fiċ-ċirku tessili.
                              
                           (Ara l-istampa) (*1).
                  
                  
                     4820 10 30 
                  
                  
                     Il-klassifikazzjoni hija determinata mir-regoli ġenerali 1, 3(b) u 6 għall-interpretazzjoni tan-Nomenklatura Magħquda (GIR), u mill-kliem tal-kodiċijiet tan-NM 4820 , 4820 10  u 4820 10 30 .
                     L-oġġetti jikkonsistu minn prodotti ppreżentati bħala sett għal bejgħ bl-imnut fit-tifsira ta' GIR 3(b). Il-mazz tal-karti għandu r-rwol essenzjali fir-rigward tal-użu tas-sett, li hu li jipprovdi karti għall-kitba għal notazzjonijiet qosra jew messaġġi. Il-ħowlder għandu sempliċiment ir-rwol ta' envelop sabiex jipproteġi lill-mazz tal-karti milli jitħammeġ jew jitgħaffeġ Minħabba l-karatteristiki oġġettivi tagħha (daqs, disinn u valur), il-bajrow tal-plastik mhijiex komponent essenzjali mis-sett. Kwalunkwe bajrow jew lapes jistgħu jintużaw għall-kitba fil-mazz tal-karti. Għaldaqstant, il-mazz tal-karti jagħti l-karattru essenzjali lis-sett.
                     Il-mazz tal-karti huwa kklassifikat taħt l-intestatura 4820 , li tkopri kotba għan-noti u mazzi tal-karti ta' kull tip (ara n-Noti ta' Spjega tas-Sistema Armonizzata għall-intestatura 4820 , l-ewwel paragrafu, (1)).
                     Konsegwentement, is-sett għandu jiġi kklassifikat taħt il-kodiċi tan-NM 4820 10 30  bħala “kotba għan-noti, mazzi folji tal-ittri u mazzi tal-memorandum”.
                  
               
            (*1)  L-istampa qiegħda biss għal raġunijiet ta' informazzjoni.